b'\n_START_ARTICLE_\nDal\xc4\x97 Dzemydien\xc4\x97\n_START_PARAGRAPH_\nDal\xc4\x97 \xc5\xa0vanyt\xc4\x97-Dzemydien\xc4\x97 (g. 1957\xc2\xa0m. gegu\xc5\xbe\xc4\x97s 4 d. Kaune)\xc2\xa0\xe2\x80\x93 Lietuvos in\xc5\xbeinier\xc4\x97 matematik\xc4\x97, programuotoja, fizini\xc5\xb3 moksl\xc5\xb3 daktar\xc4\x97.\n_START_SECTION_\nBiografija\n_START_PARAGRAPH_\n1980\xc2\xa0m. su pagyrimu baig\xc4\x97 Kauno politechnikos instituto Skai\xc4\x8diavimo ma\xc5\xa1in\xc5\xb3 fakulteto Taikomosios matematikos specialyb\xc4\x99. 1995\xc2\xa0m. apgyn\xc4\x97 matematikos ir informatikos moksl\xc5\xb3 daktaro disertacij\xc4\x85, 2004\xc2\xa0m. apgyn\xc4\x97 socialini\xc5\xb3 moksl\xc5\xb3 vadybos ir administravimo habilitacin\xc4\x99 proced\xc5\xabr\xc4\x85. 1996\xc2\xa0m. sta\xc5\xbeavosi Talino technologijos universitete (Estija)._NEWLINE_1980\xe2\x80\x931985\xc2\xa0m. Lietuvos moksl\xc5\xb3 akademijos Matematikos ir kibernetikos instituto (nuo 1990\xc2\xa0m. Matematikos ir informatikos institutas) Valdymo sistem\xc5\xb3 skyriaus jaunesnioji mokslo darbuotoja, 1985\xe2\x80\x931995\xc2\xa0m. mokslo darbuotoja, nuo 1996\xc2\xa0m. Program\xc5\xb3 sistem\xc5\xb3 in\xc5\xbeinerijos skyriaus vyresnioji mokslo darbuotoja._NEWLINE_1994\xe2\x80\x931995\xc2\xa0m. Lietuvos kompiuterinink\xc5\xb3 s\xc4\x85jungos specialist\xc5\xb3 tobulinimosi kurs\xc5\xb3 d\xc4\x97stytoja, 1996\xe2\x80\x931997\xc2\xa0m. Kauno technologijos universiteto Verslo informatikos katedros einanti docent\xc4\x97s pareigas. 1997\xe2\x80\x931998\xc2\xa0m. Mykolo Romerio universiteto (1997\xe2\x80\x932000\xc2\xa0m. Lietuvos teis\xc4\x97s akademija, 2000\xe2\x80\x932004\xc2\xa0m. Lietuvos teis\xc4\x97s universitetas) Informatikos ir komunikacij\xc5\xb3 katedros asistent\xc4\x97, 1998\xe2\x80\x931999\xc2\xa0m. Teisin\xc4\x97s informatikos katedros einanti docent\xc4\x97s pareigas, 2000\xe2\x80\x932004\xc2\xa0m. Teisin\xc4\x97s informatikos katedros docent\xc4\x97, nuo 2005\xc2\xa0m. Informatikos ir statistikos katedros profesor\xc4\x97._NEWLINE_Nuo 1985\xc2\xa0m. Lietuvos kompiuterinink\xc5\xb3 s\xc4\x85jungos (LIKS), nuo 2002\xc2\xa0m. Lietuvos operacij\xc5\xb3 tyrimo draugijos, Europos Dirbtinio intelekto koordinacinio komiteto ECCAI nar\xc4\x97._NEWLINE_Sutuoktinis Gintautas Dzemyda, vaikai Ignas (g. 1983\xc2\xa0m.), Giedr\xc4\x97 (g. 1987\xc2\xa0m.).\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausios sritys: informacini\xc5\xb3 sistem\xc5\xb3 projektavimas ir k\xc5\xabrimas, dirbtinio intelekto metodai, \xc5\xbeini\xc5\xb3 sistem\xc5\xb3 in\xc5\xbeinerija, darnaus vystymosi proces\xc5\xb3 tyrimai.  Dalyvavo 1984\xc2\xa0m. mokslinio tyrimo programose \xe2\x80\x9eTar\xc5\xa1os objekt\xc5\xb3 ekologin\xc4\x97s b\xc5\xabkl\xc4\x97s \xc4\xafvertinimo sistema\xe2\x80\x9c, 1996\xe2\x80\x931997\xc2\xa0m. \xe2\x80\x9eLietuvos multimodalinio transporto sistemos pl\xc4\x97tros tyrimai ir strategija\xe2\x80\x9c. Daugiau kaip 90 mokslini\xc5\xb3 straipsni\xc5\xb3 autor\xc4\x97.'